વ્હાલે હૃદયકુપે ઉતાર્યાં એટલું જ નહીં, ઉપરથી વધારામાં પાછી કુપના ઉપર મોટી છીપ(શીલા)ઢાંકી દીધી ! અંતરકુવો ! સરસ રુપક !! પ્રેમની ગહરાઈ ને પ્રેમીની પરીસ્થીતી બંનેનું ચીત્ર ! લોકવાણીની સરળતા, ને જીવનના જ સીધા અનુભવસીદ્ધ (રુપક-ઉપમા-ઉત્પ્રેક્ષા વ.માંના) ઉપમાનો, એકદમ કુદરતી ને સાવ અનાયાસે આવી જતાં લાગે. એટલાં સહજ કે કોઈ ધ્યાન દોરે ત્યારે જ એની ખુબી પરખાય ! આ, નીચે અપાય છે તે હૈમ દુહોય તે, કાંઈક વૈચીત્ર્યથી તો કાંઈક એમાની અત્યુક્તીથી પણ, આકર્ષે છે. નાયીકા હાથ ઉંચા કરીને જ ચાલે છે ! કંકણ જાણે જીવ છે !